
Mladić sam i bolujem od psihičke bolesti, mislim da je u pitanju opsesivnost. Nekada, kad se probudim, sumnjam da li sam džunup ili nisam? Nemoguće je utvrditi na unutrašnjem vešu, ali mi se čini da sam džunup. Ne pridajem važnost tome i ne okupam se, ali krajem dana postajem opsesivan, šta da činim?


* 
* 
* 
* 
* 
* 
* 

 
Opsesivnost po pitanju čistoće

Hvala Allahu! Prvo, najbolji način liječenja opsesivnosti jeste ignorirati ***[opsesije](https://pitajucene.com/search/opsesij/questions/ "Pretraži pitanja o opsesijama")*** i ne brinuti se zbog sumnji koje ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** ubacuje, a koje se odnose se na čistoću, ***[namaz](https://pitajucene.com/search/Namaz/questions/ "Pretraži pitanja o namazu")*** itd. Često upućivati ***[dove](https://pitajucene.com/search/dove/questions/ "Pretraži pitanja o dove")*** Uzvišenom Allahu i moliti Ga za oprost i pomoć da pobijedi šejtana.


Drugo, u biti je čovjek čist i ne treba se kupati osim ukoliko je potpuno siguran da je džunup. Ako nešto nije potpuno utvrđeno, nema potrebe za kupanjem, čak ako prevlada i sumnja da je džunup. Božijem Poslaniku, sallallahu alejhi ve sellem, požalio se čovjek koji umišlja da se suočava s nečim tokom namaza. ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, odgovorio mu je: “Ne obraćaj pažnju na to dok ne osjetiš smrad ili dok ne čuješ da si pustio vjetar.”(Prenose el-Buhari, 137, i Muslim, 361). Misli se na to dok ne bude potpuno siguran da se to desilo. Ono što je očito jeste to da se ne treba kupati, jer nije utvrđen džunupluk. Allah najbolje zna!


Odgovor preuzet sa stranice islamqa, pod nadzorom šejha ***[Saliha Munedžida](https://pitajucene.com/search/Muned%C5%BEd%C5%BEid/answers/ "Pretraži odgovore od Saliha Munedžida")***


<https://islamqa.info>  

Preuzeto sa stranice: <http://www.n-um.com>


